केरल : दो से ज्यादा बच्चों पर सजा के बिल पर बवाल  
केरल में दो से ज्याजा बच्चे पैदा करने पर सजा देने से जुड़े एक प्रस्तावित बिल को लेकर बवाल मचा हुआ है।
केरल में दो से ज्याजा बच्चे पैदा करने पर सजा देने से जुड़े एक प्रस्तावित बिल को लेकर बवाल मचा हुआ है। केरल वुमेन्स कोड बिल का ड्राफ्ट राज्य सरकार के महिला एवं बाल कल्याण आयोग ने तैयार किया है। आयोग के अध्यक्ष जस्टिस वीआर कृष्ण अय्यर का कहना है कि अगर सरकार के पास बच्चों को पढ़ाने और उनका ख्याल रखने के लिए पैसे नहीं हैं तो ऐसी हालत में अच्छा यही होगा कि दो ही बच्चे अच्छे के फार्मुले का कड़ाई से पालन किया जाए।   आयोग ने इसके लिए इस बिल में दो से ज्यादा बच्चे पैदा करने पर तीन महीने की जेल या 10 हजार रुपये जुर्माने का प्रावधान किया है। इस प्रस्तावित बिल का खासतौर से ईसाई समुदाय पुरजोर विरोध कर रहा है जो हमेशा से बड़े परिवार का हिमायती रहा है। दूसरी ओर राज्य सरकार ने भरोसा दिलाया है कि इस बिल को लाने से पहले इस पर पूरी बहस होगी।